----

----

I Informacije

Komisija

----

Menjalni tečaji eura (1)

6. novembra 2006

(2006/C 270/01)

1 euro= 

----

(1)

Vir: referenčni menjalni tečaj, ki ga objavlja ECB.

----

----

Odobritev državne pomoči v okviru določb členov 87 in 88 Pogodbe ES

Primeri, v katerih Komisija ne vloži ugovora

(2006/C 270/02)

(Besedilo velja za EGP)

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://ec.europa.eu/community_law/state_aids/

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://ec.europa.eu/community_law/state_aids/

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://ec.europa.eu/community_law/state_aids/

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://ec.europa.eu/community_law/state_aids/

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://ec.europa.eu/community_law/state_aids/

Verodostojno besedilo odločitve, iz katerega so bili odstranjeni vsi zaupni podatki, je na voljo na spletni strani:

http://ec.europa.eu/community_law/state_aids/

----

----

Predhodna priglasitev koncentracije

(Zadeva št. COMP/M.4392 — DSGI/FR-Invest/F-group JV)

(2006/C 270/03)

(Besedilo velja za EGP)

----

(1)UL L 24, 29.1.2004, str. 1.

----

----

Seznam carinskih uradov, pri katerih se lahko prijavi proizvode iz Priloge I k Uredbi Komisije (ES) št. 1635/2006 (1) za prosti promet v Evropski skupnosti

(2006/C 270/04)

----

(1)UL L 306, 7.11.2006, str. 3.

----

----

Obvestilo o zahtevi v okviru člena 30 Direktive 2004/17/ES

(2006/C 270/05)

Zahteva države članice

Dne 24. oktobra 2006 je Komisija prejela zahtevo na podlagi člena 30(4) Direktive 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (1). Prvi delovni dan po prejemu zahteve je bil 25. oktobra 2006.

Ta zahteva iz Združenega kraljestva zadeva oskrbo z električno energijo in plinom v tej državi razen na Severnem Irskem (zahteva torej zadeva oskrbo z električno energijo in plinom v Angliji, na Škotskem in v Walesu). Navedeni člen 30 določa, da se Direktiva 2004/17/ES ne uporablja, kadar je zadevna dejavnost neposredno izpostavljena konkurenci na trgih, kamor dostop ni omejen. Presoja teh okoliščin se izvede izključno v okviru Direktive 2004/17/ES in ne vpliva na uporabo pravil o konkurenci.

Komisija sprejme odločitev o tej zahtevi v roku treh mesecev od delovnega dne, navedenega zgoraj. Rok je torej 25. januarja 2007.

Uporabijo se določbe iz tretjega pododstavka navedenega odstavka 4. To pomeni, da se rok za odgovor Komisije lahko podaljša za en mesec. Takšno podaljšanje se objavi.

----

(1)UL L 134, 30.4.2004, str. 1.

----

III Obvestila

Komisija

----

Program Kultura (2007-2013)

Podpora kulturnim dejavnostim

Del 1.1 Večletni projekti sodelovanja

Del 1.2.1 Dejavnosti sodelovanja (1)

Pogojni razpis za zbiranje predlogov

EACEA št. 9/2006

(2006/C 270/06)

Previdnostna klavzula

Evropski zakonodajalec uradno še ni sprejel predloga Komisije o programu Kultura (2007-2013). Komisija se je kljub temu odločila za objavo tega razpisa za zbiranje predlogov, da bi po tem, ko bo evropski zakonodajalec sprejel zakonsko podlago, kar naj bi se kmalu zgodilo, program lahko čimprej stekel, in da bi morebitni upravičenci do subvencij Skupnosti lahko čim prej pripravili svoje predloge.

Ta razpis za zbiranje predlogov Komisije pravno ne zavezuje. Razpis se lahko razveljavi, in če bo evropski zakonodajalec znatno spremenil pravno podlago, bodo objavljeni razpisi za zbiranje predlogov z drugačno vsebino in z drugačnimi roki za oddajo predlogov.

Izvajanje razpisov za zbiranje predlogov v letu 2007 je odvisno od naslednjih pogojev, katerih uresničevanje ni odvisno od Komisije:

1.   PRAVNA PODLAGA

Ta razpis za zbiranje predlogov temelji na Sklepu Evropskega parlamenta in Sveta o uvedbi enotnega večletnega programa za dejavnosti Skupnosti na področju kulture za obdobje 2007–2013 (v nadaljevanju „program“).

Program temelji na členu 151 Pogodbe o ustanovitvi Evropske skupnosti, ki določa, da Skupnost prispeva k razcvetu kultur držav članic, pri čemer upošteva njihovo nacionalno in regionalno raznolikost ter hkrati postavlja v ospredje skupno kulturno dediščino.

2.   CILJI IN OPIS

Program prispeva k vrednosti skupnega evropskega kulturnega prostora, osnovanega na skupni kulturni dediščini, z razvojem kulturnega sodelovanja med snovalci, kulturnimi izvajalci in institucijami v državah, sodelujočih v programu (2), in sicer z namenom spodbujanja zavesti o evropskem državljanstvu z nadnacionalno mobilnostjo oseb, ki delujejo v kulturnem sektorju, nadnacionalnim kroženjem umetniških del ter umetniških in kulturnih izdelkov ter medkulturnim dialogom.

V novem programu pristop ni več zgolj sektorski (kakršen je bil značilen za prejšnje generacije kulturnih programov), ampak postaja vse bolj interdisciplinaren. Namen tega podiranja pregrad med sektorji je pospeševanje boljšega sodelovanja med kulturnimi delavci s spodbujanjem nadsektorskih projektov sodelovanja. V programu lahko sodelujejo vsi kulturni izvajalci in sektorji, ki so neavdiovizualni, kot tudi kulturne ustanove, če je njihovo delovanje neprofitno.

3.   PREDMET RAZPISA ZA ZBIRANJE PREDLOGOV

Namen pričujočega razpisa za zbiranje predlogov je na podlagi izbora dodeliti subvencije Skupnosti dvema vrstama dejavnosti iz vseh umetniških in kulturnih področij:

Gre za okrepitev evropskega kulturnega sodelovanja s podporo okoli 136 vlogam (približno 16 večletnih projektov sodelovanja in približno 120 dejavnosti sodelovanja).

Posebna pozornost bo na splošno namenjena dejavnostim, ki spodbujajo medkulturni dialog in ki bodo vsaj deloma izvedene leta 2008, ki je Evropsko leto medkulturnega dialoga (4).

(Del 1.1) Večletni projekti sodelovanja

Podpora bo dodeljena projektom kulturnega sodelovanja, katerih cilj je trajno in strukturirano sodelovanje med kulturnimi izvajalci iz držav, ki sodelujejo v programu. Namen te podpore je podpreti te projekte na začetni stopnji in nato na stopnji izgrajevanja ali na stopnji geografskega širjenja, da se lahko razvijajo dolgoročno in dosežejo finančno samostojnost.

Ti projekti bodo morali vključevati najmanj 6 kulturnih izvajalcev iz najmanj 6 držav, ki sodelujejo v programu. Njihovo trajanje bo od 3 do 5 let.

(Del 1.2.1) Dejavnosti sodelovanja

Podpora bo dodeljena za dejavnosti kulturnega sodelovanja sektorske ali večsektorske narave. Prednost bodo imele dejavnosti, ki spodbujajo kreativnost in inovativnost in ki iščejo načine za dolgoročno sodelovanje.

Ti projekti bodo morali vključevati najmanj 3 kulturne izvajalce iz najmanj 3 držav, ki sodelujejo v programu. Njihovo trajanje bo največ 24 mesecev.

Financirane dejavnosti v obeh delih se morajo obvezno začeti pred 15. novembrom 2007.

4.   RAZPOLOŽLJIVA PRORAČUNSKA SREDSTVA

Subvencije za te dejavnosti se dodelijo v okviru točke 15.04.44 splošnega proračuna Evropske unije. Skupni proračun, dodeljen v okviru tega razpisa za zbiranje predlogov znaša približno 15,5 milijona EUR za del 1.1 (Večletni projekti sodelovanja) in 12 milijonov EUR za del 1.2.1 (Dejavnosti sodelovanja).

Za večletne projekte sodelovanja (del 1.1) podpora Skupnosti ne more preseči 50 % proračuna financirane dejavnosti, ima degresiven značaj in ne more biti večja od 500 000 EUR na leto.

Za dejavnosti sodelovanja (del 1.2.1) podpora Skupnosti ne more preseči 50 % proračuna financirane dejavnosti in mora znašati med 50 000 EUR in 200 000 EUR.

5.   MERILA O IZPOLNJEVANJU POGOJEV

Temeljito bodo obravnavane samo vloge, ki bodo izpolnjevale naslednja merila.

5.1.   Ustrezna ustanova/organizacija/vrsta kandidata

Obravnavane bodo vloge za dodelitev subvencije, ki jih bodo predložili kandidati z naslednjimi značilnostmi: javna ali zasebna organizacija pravne narave, katere osnovna dejavnost je kulturnega značaja in ki ima sedež v eni od držav, ki sodelujejo v programu; imeti zadostne finančne in operativne zmogljivosti, da predlagan projekt izpelje do konca.

5.2.   Ustrezne države

Izbrani so lahko kulturni izvajalci, ki imajo sedež v eni od držav, sodelujočih v programu:

6.   ROK ZA ODDAJO VLOG

Vloge morajo biti poslane najkasneje do 28. februarja 2007.

7.   DODATNE INFORMACIJE

Podrobnosti, ki dopolnjujejo ta razpis za zbiranje predlogov, kot tudi dokumentacija za vlogo in vsi potrebni obrazci so na voljo na naslednjih dveh naslovih:

http://eacea.ec.europa.eu/

http://ec.europa.eu/culture/eac/index_en.html

Vloge morajo izpolnjevati zahteve, navedene v podrobnostih, in biti obvezno predložene na za to predvidenih obrazcih.

----

(1)  Dejavnosti v zvezi z literarnim prevajanjem (Del 1.2.2) so predmet ločenega razpisa za zbiranje predlogov.

(2)  Glejte točko 5.2

(3)  Dejavnosti v zvezi z literarnim prevajanjem so predmet ločenega razpisa za zbiranje predlogov

(4)  Pod pogojem, da evropske institucije sprejmejo zadeven sklep

(5)  Trenutno Evropska unija šteje 25 držav članic (Nemčija, Avstrija, Belgija, Ciper, Danska, Španija, Estonija, Finska, Francija, Grčija, Madžarska, Irska, Italija, Latvija, Litva, Luksemburg, Malta, Nizozemska, Poljska, Portugalska, Češka republika, Slovaška, Združeno kraljestvo, Slovenija in Švedska). Romunija in Bolgarija sta državi pristopnici in postaneta državi članici s 1. januarjem 2007.

(6)  Kulturni izvajalci naj se pri Agenciji pozanimajo, kakšno je stanje glede teh držav.

----

----

Program Kultura (2007-2013)

Podpora kulturnim dejavnostim

Del 1.2.2 Literarno prevajanje

Pogojni razpis za zbiranje predlogov

EACEA št.10/2006

(2006/C 270/07)

Previdnostna klavzula

Evropski zakonodajalec uradno še ni sprejel predloga Komisije o programu Kultura (2007-2013). Komisija se je kljub temu odločila za objavo tega razpisa za zbiranje predlogov, da bi po tem, ko bo evropski zakonodajalec sprejel zakonsko podlago, kar naj bi se kmalu zgodilo, program lahko čimprej stekel, in da bi morebitni upravičenci do subvencij Skupnosti lahko čim prej pripravili svoje predloge.

Ta razpis za zbiranje predlogov Komisije pravno ne zavezuje. Razpis se lahko razveljavi, in če bo evropski zakonodajalec znatno spremenil pravno podlago, bodo objavljeni razpisi za zbiranje predlogov z drugačno vsebino in z drugačnimi roki za oddajo predlogov.

Izvajanje razpisov za zbiranje predlogov v letu 2007 je odvisno od naslednjih pogojev, katerih uresničevanje ni odvisno od Komisije:

1.   PRAVNA PODLAGA

Ta razpis za zbiranje predlogov temelji na Sklepu Evropskega parlamenta in Sveta o uvedbi enotnega večletnega programa za dejavnosti Skupnosti na področju kulture za obdobje 2007–2013 (v nadaljevanju „program“).

Program temelji na členu 151 Pogodbe o ustanovitvi Evropske skupnosti, ki določa, da Skupnost prispeva k razcvetu kultur držav članic, pri čemer upošteva njihovo nacionalno in regionalno raznolikost ter hkrati postavlja v ospredje skupno kulturno dediščino.

2.   CILJI IN OPIS

Program prispeva k vrednosti skupnega evropskega kulturnega prostora z razvojem kulturnega sodelovanja med oblikovalci, kulturnimi delavci in institucijami v državah, sodelujočih v programu (1), in sicer z namenom spodbujanja zavesti o evropskem državljanstvu z nadnacionalno mobilnostjo oseb, ki delujejo v kulturnem sektorju, nadnacionalnim kroženjem umetniških del ter umetniških in kulturnih izdelkov ter medkulturnim dialogom.

V novem programu pristop ni več zgolj sektorski (kakršen je bil značilen za prejšnje generacije kulturnih programov), ampak postaja vse bolj interdisciplinaren. Namen tega podiranja pregrad med sektorji je pospeševanje boljšega sodelovanja med kulturnimi delavci, s spodbujanjem nadsektorskih projektov sodelovanja. V programu lahko sodelujejo vsi kulturni izvajalci in sektorji, ki so neavdiovizualni, kot tudi kulturne ustanove, če je njihovo delovanje neprofitno.

3.   PREDMET RAZPISA ZA ZBIRANJE PREDLOGOV

Da bi se izpolnili cilji programa, je namen tega razpisa dodeliti finančno podporo projektom s področja literarnega prevajanja (2), ki so jih predstavili neodvisni založniki ali založniške hiše iz držav, ki sodelujejo v programu.

Pogojem tega razpisa za zbiranje predlogov ustreza prevajanje literarnih del iz enega evropskega jezika v drug evropski jezik (3), kot tudi prevajanje starejših besedil, ki izhajajo iz literarne dediščine (vključno s starimi jeziki, kot sta stara grščina ali latinščina).

Dejavnosti, financirane v okviru tega dela 1.2.2, se morajo obvezno začeti pred 15. novembrom 2007.

4.   RAZPOLOŽLJIVA PRORAČUNSKA SREDSTVA

Ob upoštevanju sklepa proračunskega organa glede dotacij, znašajo skupna dodeljena proračunska sredstva približno 1,5 milijona EUR za dejavnosti v okviru dela 1.2.2 (Literarno prevajanje).

Finančna podpora je predvidena za okoli 45 projektov s področja literarnega prevajanja.

Subvencija Skupnosti ne bo presegala 60 000 EUR in bo pokrila 100 % stroškov prevajanja, pod pogojem, da ti stroški ne predstavljajo več kot 50 % vseh operativnih stroškov.

5.   MERILA O IZPOLNJEVANJU POGOJEV

5.1.   Ustrezna ustanova/organizacija/vrsta kandidata

Obravnavane bodo vloge za subvencije, ki jih bodo vložili kandidati z naslednjimi značilnostmi: javna ali zasebna organizacija pravne narave, katere osnovna dejavnost je kulturnega značaja in ki ima sedež v eni od držav, ki sodelujejo v programu; imeti zadostne finančne in operativne zmogljivosti, da predlagan projekt izpelje do konca.

5.2.   Ustrezne države

Izbrane so lahko založniške hiše ali založniške skupine, ki imajo sedež v eni od držav, sodelujočih v programu:

6.   ROK ZA ODDAJO VLOG

Vloge morajo biti poslane najkasneje do 28. februarja 2007.

7.   DODATNE INFORMACIJE

Podrobnosti, ki dopolnjujejo ta razpis za zbiranje predlogov, kot tudi prijavna dokumentacija in vsi potrebni obrazci so na voljo na naslednjih dveh naslovih:

http://eacea.ec.europa.eu/

http://ec.europa.eu/culture/eac/index_en.html

Vloge morajo izpolnjevati zahteve, navedene v podrobnostih, in biti obvezno predložene na za to predvidenih obrazcih.

----

(1)  Glejte točko 5.2

(2)  Projekt s področja literarnega revajanja mora vsebovati najmanj 4 in največ 10 del, ki ustrezajo pogojem za prevod (glejte podrobnosti tega razpisa za zbiranje predlogov).

(3)  Jezik države, sodelujoče v programu

(4)  V Evropski uniji je trenutno 25 držav članic (Nemčija, Avstrija, Belgija, Ciper, Danska, Španija, Estonija, Finska, Francija, Grčija, Madžarska, Irska, Italija, Latvija, Litva, Luksemburg, Malta, Nizozemska, Poljska, Portugalska, Češka republika, Slovaška, Združeno kraljestvo, Slovenija in Švedska). Romunija in Bolgarija sta državi pristopnici in predvidoma postaneta državi članici s 1. januarjem 2007.

(5)  Kulturni izvajalci naj se pri Agenciji pozanimajo, kakšno je stanje glede teh držav.

----

----

Pogojni razpis za zbiranje predlogov — GD EAC Št. 55/06

Pogojni razpis za zbiranje predlogov za organizacijo in podelitev letne nagrade Evropske unije na področju kulturne dediščine

(2006/C 270/08)

Klavzula o pridržku

Evropski zakonodajalec uradno še ni sprejel predloga Komisije za program Kultura (2007-2013). Komisija se je odločila, da ta razpis za zbiranje predlogov objavi zdaj, da se tako omogoči hitra izvedba tega programa, in sicer takoj, ko bo evropski zakonodajalec sprejel pravno podlago za ta program (kar se pričakuje kmalu), in da bodo možni upravičenci do donacij Skupnosti lahko začeli s pravočasno pripravo svojih predlogov.

Ta razpis za zbiranje predlogov Komisije pravno ne zavezuje. Če bi evropski zakonodajalec pravno podlago znatno spremenil, se lahko sedanji razpis razveljavi ter se objavijo drugi razpisi za zbiranje predlogov z drugačno vsebino in ustreznimi roki za odgovor.

Na splošno poteka izvajanje razpisa za zbiranje predlogov 2007 pod naslednjimi pogoji, na katere pa Komisija nima vpliva:

1.   Uvod

Ta dokument je do sprejetja programa Kultura (2007-2013) predhodni poziv k oddaji vlog za podporo Skupnosti pri organizaciji in podeljevanju nagrade Evropske unije na področju ohranjanja in izboljšanja stanja kulturne dediščine v okviru predlaganega novega programa Kultura.

V skladu s sklopom programa 1.3 je namen tega pogojnega razpisa obveščanje bodočih organizacij, ki se bodo prijavljale na razpis, o nameri Evropske komisije, da se ta nagrada še naprej podeljuje v okviru predlaganega programa Kultura.

Program Kultura je enotni večletni program ukrepov Skupnosti na področju kulture, dostopen vsem kulturnim sektorjem in vsem kategorijam izvajalcev na področju kulture.

Ta program temelji na členu 151 Pogodbe ES, ki določa, da Skupnost prispeva k razcvetu kultur držav članic, pri čemer upošteva njihovo nacionalno in regionalno raznolikost ter hkrati postavlja v ospredje skupno kulturno dediščino.

2.   Cilji in opis

Bogata in raznolika kulturna dediščina v Evropi je nedvomno eno glavnih področij, s katerim se lahko Evropejci identificirajo na lokalni, regionalni, nacionalni in evropski ravni. Zavedanje o tej dediščini je zato bistvenega pomena, saj lahko Evropejci ravno s tem zavedanjem priznajo pomembno vlogo, ki jo ima dediščina pri prispevanju k boljšemu poznavanju in razumevanju skupnih elementov, ki združujejo prebivalce Evrope. To pa bi lahko prispevalo k boljšemu medkulturnemu dialogu, medsebojnemu poznavanju kultur, razumevanju in spoštovanju ter tako k močnejšemu občutku evropskega državljanstva.

Ohranjanje in izboljšanje stanja evropske kulturne dediščine v vseh njenih oblikah (arhitekturna/arheološka dediščina, kot so zgradbe in stavbni kompleksi na podeželju in v mestnem okolju, spomeniki, premična dediščina, arheološka območja in kulturna pokrajina) je eden od kulturnih sektorjev, ki jih podpira program Kultura.

Evropska komisija želi v tem okviru nadaljevati s podeljevanjem že uveljavljene nagrade EU, da bi tako posameznikom, lokalnim skupnostim ali organizacijam, ki prispevajo k varstvu, ohranjanju, spodbujanju in razvoju kulturne dediščine na evropski ravni, za vzorne pobude in najboljše prakse izrekla javno priznanje. Posebna obravnava bo namenjena pobudam in spretnostim, ki imajo simbolično/vzorno in/ali izobraževalno ali socialno vrednost.

Namen tega razpisa je izbrati organ, ki bo pristojen za organizacijo, izvajanje in podelitev te nagrade EU.

Glede na ta večstranski vidik spodbujanja kulturne dediščine bi lahko bila nagrada EU sestavljena iz več posameznih nagrad (1), podeljevala pa bi se lahko v naslednjih kategorijah ukrepov/projektov:

Nagrada se lahko podeli posamezniku (npr. strokovnjaku za ohranjanje/obnovo dediščine v znanstvenem, strokovnem ali obrtniškem smislu) ali skupini, ki lahko vključuje strokovnjake za ohranjanje/obnovo, lastnike, lokalne in osrednje državne organe ali nevladne organizacije. Nagrada mora vključevati finančno nagrado v višini 15 000 EUR ter diplomo z logotipom programa EU Kultura (obvezno) in organizacije (neobvezno), odgovorne za organizacijo podeljevanja nagrade.

Odločitev o podelitvi nagrade mora temeljiti na priporočilih odbora neodvisnih evropskih strokovnjakov, ki predstavljajo kar največje možno število sektorjev kulturne dediščine. Kandidati so pozvani, da v svojih vlogah pojasnijo, na kakšen način nameravajo izvesti podelitev nagrade (izbor in delo žirije).

Nagrada mora imeti čim večjo prepoznavnost in učinek v smislu njene evropske razsežnosti; zato je prisotnost institucij Evropske unije in zlasti Komisije na slovesnosti podeljevanja nagrade bistvenega pomena. Javnost je treba o nagrajenih projektih in najboljših predlogih obveščati kar najbolj, na primer prek objav, tiska, radijskega in televizijskega poročanja, potujočih razstav, itd.

3.   Upravičeni kandidati

Kandidati morajo biti javne ali zasebne organizacije s pravnim statusom in veliko izkušnjami na področju ohranjanja in/ali izboljšanja stanja kulturne dediščine.

Do predložitve vlog so upravičene pravne osebe iz naslednjih držav:

Treba je poudariti, da je sodelovanje držav kandidatk za članstvo v EU, držav pristopnic in držav zahodnega Balkana v programu predmet sporazuma med vladami teh držav in Evropsko komisijo.

4.   Proračun in trajanje projekta

Za ta ukrep je namenjen proračun v višini največ 200 000 EUR za skupne stroške organizacije in izvedbe posamezne nagrade (vključno z zneski morebitnih podeljenih nagrad). Ta prispevek ne sme preseči 60 % skupnih upravičenih stroškov organizacije in izvedbe posamezne nagrade, ki jih predloži morebitna izbrana organizacija.

Obdobje upravičenosti vsakega sporazuma EU o donaciji bo trajalo 15 mesecev.

Ukrep, ki se bo financiral za organizacijo podelitve nagrade EU leta 2007, je treba začeti brezpogojno izvajati pred 15. novembrom 2007 in ga končati pred 14. februarjem 2009. Začetni datum za upravičenost izdatkov v nobenem primeru ne sme biti pred 1. majem 2007.

Podpora Skupnosti bo odobrena pod pogojem, da so upravni in finančni postopki ustrezno zaključeni.

5.   Časovni razpored/rok za izvedbo projekta

Ta ukrep se bo izvajal na letni osnovi in za obdobje programa Kultura (2007-2013). Morebitna izbrana organizacijska enota bo odgovorna za organizacijo in podelitev letne nagrade EU na področju varstva/ohranjanja/izboljšanja stanja kulturne dediščine od leta 2007 do vključno leta 2013, ko se bo program Kultura (2007-2013) prenehal izvajati. Organizacija, ki bo na razpisu uspešna, bo prevzela organizacijo podeljevanja nagrade EU v prvem letu (2007). Podeljevanje za vsako naslednje leto do 2013 lahko organizira samo z izrecno odobritvijo Komisije.

Vloge je treba Komisiji poslati najpozneje do 28. februarja 2007.

6.   Dodatne informacije:

Celotno besedilo tega pogojnega razpisa za zbiranje predlogov in obrazci za vloge so na voljo na naslednji spletni strani:

(http://ec.europa.eu/culture/eac/index_en.html).

Vloge morajo biti izpolnjene v skladu z zahtevami, določenimi v celotnem besedilu, in predložene na predvidenem obrazcu.

----

(1)  Nagrajeni projekti in dobitniki nagrad morajo biti prebivalci ene od držav, ki sodeluje v programu (glej oddelek 3)

(2)  Evropska unija ima 25 držav članic: to so Belgija, Danska, Nemčija, Grčija, Španija, Francija, Irska, Italija, Luksemburg, Nizozemska, Avstrija, Portugalska, Finska, Švedska, Združeno kraljestvo, Češka, Estonija, Madžarska, Latvija, Litva, Poljska, Slovaška, Slovenija, Ciper in Malta. Romunija in Bolgarija sta državi pristopnici in naj bi državi članici postali 1. januarja 2007.

(3)  Izvajalci na področju kulture so vljudno vabljeni, da pri Komisiji preverijo trenutno stanje glede teh držav.

----